stanford-oval/wikipedia huggingface dataset:
Spider-Man (vuoden 2018 videopeli)
Marvel's Spider-Man: Remastered

Vuoden 2020 aikana Sony on ilmoittanut, että pelistä on tulossa remasteroitu versio tulevalle PlayStation 5 -konsolilleen.
Peli on ainoastaan digitaalisesti erikseen ostettavissa PlayStation Store -kauppapalvelun kautta tai Miles Morales -pelin Ultimate-version mukana tulevalla koodilla. Pelissä on myös kaikki aiemmin julkaistu lisäsisältö mukana, myös kaikki saatavilla olleet hämähäkkiasut. Yksinoikeudella tähän versioon on tulossa kolme uutta pukua, yksi niistä pohjautuen The Amazing Spider-Man -elokuvaan.
Peli on myös saanut osakseen kritiikkiä pelaajilta, koska fyysistä PlayStation 4:lle julkaistua jälleenmyyntiversiota ei voi suoraan päivittää remasteroituun digitaaliseen versioon PlayStation 5:llä. Ostamalla Miles Morales -laajennuksen PlayStation 4:lle voi päivittää remastered-versioon PlayStation 5:lle ilman lisäkustannuksia. Remastered-versiota ei ole PlayStation 5:llä saatavilla ilman Miles Morales -laajennusta.
PlayStation 4 -version pelitallenteita ei voi käyttää PlayStation 5 -versiossa kun käytetään PlayStation 4 -version levyä: peli toimii tällöin yhteensopivuustilassa.
Myös Peter Parkerin uutta kasvomallia on kritisoitu.
Ääninäyttelijät

| 0 | 1 | 2 |
| --- | --- | --- |
|  Yuri Lowenthal  | … |  Peter Parker / Hämähäkkimies   |
|  Laura Bailey  | … |  Mary Jane Watson   |
|  Nadji Jeter  | … |  Miles Morales   |
|  Nancy Linari  | … |  May Parker   |
|  Mark Rolston  | … |  pormestari Norman Osborn   |
|  Scott Porter  | … |  Harry Osborn   |
|  Tara Platt  | … |  ylikomisario Yuri Watanabe   |
|  Darin de Paul  | … |  J. Jonah Jameson   |
|  Russell Richardson  | … |  Jefferson Davis   |
|  Jacqueline Pinol  | … |  Rio Morales   |
|  Erica Lindbeck  | … |  Musta Kissa   |
|  Nichole Elise  | … |  Hopeasapeli   |
|  Stephen Oyoung  | … |  Martin Li / Herra Negatiivinen   |
|  Travis Willingham  | … |  Kingpin   |
|  Dave B. Mitchell  | … |  Tärisyttäjä   |
|  Josh Keaton  | … |  Elektro   |
|  Fred Tatasciore  | … |  Sarvikuono   |
|  Jason Spisak  | … |  Skorpioni   |
|  Dwight Schultz  | … |  Korppikotka   |
|  Brian Bloom  | … |  Urakoitsija   |
|  William Salyers  | … |  Tohtori Mustekala   |
|  Stephanie Lemelin  | … |  Screwball   |
|  Corey Jones  | … |  Hautakivi   |
|  Keith Silverstein  | … |  Nuijapää   |
|  Daniel Riordan  | … |  Walter Hardy   |
Aiheesta muualla

Marvel Spider-Man MobyGamesissa (englanniksi)
Spider-Man Internet Movie Databasessa (englanniksi)
Sudenmaito

| Sudenmaito |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Amoebozoa
Kaari::  Limasienet Eumycetozoa
Luokka::  Plasmodiolimasienet Myxogastria
Lahko::  Liceida
Heimo::  Tubiferaceae
Suku::  Lycogala
Laji::  epidendrum
Kaksiosainen nimi
 Lycogala epidendrum  (J.C. Buxb. ex L.) Fr. 
Katso myös
   Sudenmaito Commonsissa 
Infobox OKNimi-testi OK: 
Sudenmaito tai sudenvoi (Lycogala epidendrum) on lahossa puussa elävä alkueliö, joka elämänsä aktiivivaiheessa on puun sisällä hitaasti liikkuva limasieni. Limakko koostuu yhdestä suuresta solusta, jossa on tuhansia tumia, mutta ei soluseiniä. Se syö bakteereja ja alkueläimiä. Limakko karttaa valoa ja on väritön, mutta tietyssä elämänvaiheessa se nousee lahopuun pinnalle ja muodostaa 5–15 mm leveitä palleromaisia pesäkkeitä. Ne ovat aluksi hyytelömäisiä ja väriltään vaaleanpunaisia, mutta myöhemmin haalistuvat ja alkavat levittää itiöitä. Tämä tapahtuu yleensä syksyllä. Sudenmaito on yleinen koko Suomessa.
Aiheesta muualla

Luontonetti
Spirals in Hyperspace

| Spirals in Hyperspace Ozric Tentacles |
| --- | --- | --- |

Studioalbumin tiedot
 Julkaistu: 2004
 Tuottaja(t): Ed Wynne   (raidalla 8 myös Merv Pepler)
 Tyylilaji: psykedeelinen rock,   elektroninen musiikki
 Kesto: 69.36
 Levy-yhtiö: Magna Carta Records
Ozric Tentaclesin muut julkaisut
| Swirly Termination 2002 | Spirals in Hyperspace 2004 | The Floor's Too Far Away 2006 |
Spirals in Hyperspace on Ozric Tentaclesin studioalbumi, joka julkaistiin Magna Carta -levy-yhtiöllä vuonna 2004.
Kappaleet

"Chewier" – 5.26
"Spirals in Hyperspace" – 9.51
"Slinky" – 8.39
"Toka Tola" – 7.46
"Plasmoid" – 5.17
"Oakum" – 9.03
"Akasha" – 7.27
"Psychic Chasm" – 8.44
"Zoemetra" – 7.23
Arviot

Allmusic:
Aiheesta muualla

Albumi Magna Cartan sivuilla (englanniksi)
Stefon Diggs

| Stefon Diggs |
| --- | --- |
 Diggs vuonna 2017
Henkilötiedot
Syntynyt: 29. marraskuuta 1993 (ikä 30) Alexandria, Virginia
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  86 kg
Pelipaikka:  Laitahyökkääjä
Seura
Pelinumero:  14
Seura:  Houston Texans
Sarja:  NFL
Pelaajaura
Aik. seurat:  Minnesota Vikings (NFL)   Buffalo Bills (NFL)
Seurat:  2015–2019
NFL-varaus:  146., 2015 Minnesota Vikings
Pääsarjaura:  2015–
Stefon Mar'sean Diggs (s. 29. marraskuuta 1993, Alexandria, Virginia) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Diggs edustaa Houston Texansia, johon hän siirtyi vuonna 2024. Ennen Texansia hän edusti Buffalo Billsiä. Lisäksi hän on pelannut Minnesota Vikingsissa, joka varasi hänet vuoden 2015 varaustilaisuudessa viidennellä kierroksella varaustilaisuuden 146. pelaajana.
Ura > Yliopistoura

Diggs edusti yliopistotasolla Marylandin yliopistoa, jossa hän pelasi vuodet 2012–2014. Hän vastaanotti ensimmäisellä kaudellaan 848 jaardia ja teki kuusi touchdownia. Lisäksi hän juoksi 114 jaardia. Seuraavalla kaudella Diggs pelasi seitsemän ottelua, joissa vastaanotti 587 jaardia ja teki kolme touchdownia. Viimeisenä vuotenaan hän vastaanotti 792 jaardia kymmenessä ottelussa tehden viisi touchdownia.
Ura > Ammattilaisura

Minnesota Vikings varasi Diggsin NFL:n vuoden 2015 varaustilaisuuden viidennellä kierroksella 146 pelaajana. Hän solmi Vikingsin kanssa toukokuussa 2015 neljän vuoden tulokassopimuksen, jonka kokonaisarvo oli 2,5 miljoonaa dollaria.
Diggs pelasi ensimmäisen ottelunsa lokakuussa 2015 Broncosia vastaan ja ensimmäisen toucdowninsa hän teki kolme viikkoa myöhemmin peliviikolla kuusi Lionsia vastaan. Hän pelasi runkosarjassa lopulta 13 ottelua, joissa vastaanotti 720 jaardia ja teki neljä touchdownia. Lisäksi hän pelasi yhden pudotuspeliottelun, jossa vastaanotti 26 jaardia. Vuonna 2016 hän pelasi 13 ottelua, mutta kärsi useista pienistä loukkaantumisista pitkin kautta. Hän vastaanotti 903 jaardia ja teki kolme touchdownia.
Vuonna 2017 Diggs pelasi runkosarjassa 14 ottelua: hän oli loukkasi lokakuussa nivusensa ja menetti sen takia kaksi ottelua. Hän vastaanotti 849 jaardia ja teki 8 touchdownia. Vikings voitti oman divisioonan ja kohtasi pudotuspelien toisella kierroksella New Orleans Saintsin. Ottelun lopussa Vikings siirtyi johtoon Diggsin 61 jaardia pitkällä maalilla voittaen koko ottelun. Ottelua kutsutaan Minneapoliksen ihmeeksi. Vikings kuitenkin hävisi seuraavan ottelun ja putosi näin jatkosta. Hän vastaanotti kahdessa pudotuspeliottelussa 207 jaardia tehden yhden maalin. Heinäkuussa 2018 Diggs ja Vikings solmivat viiden vuoden jatkosopimuksen, jonka kokonaisarvo oli 72 miljoonaa dollaria, josta 40 miljoonaa taattua rahaa. Lisäksi Diggs sai 15 miljoonan allekirjoitusbonuksen. Vuonna 2018 Diggs ylitti runkosarjassa ensimmäisen kerran yli 1000 vastaanotetun jaardin rajan, kun hän 15 ottelussa vastaanotti 1021 jaardia. Lisäksi hän teki yhdeksän maalia. Kaudella 2019 Diggs vastaanotti 1130 jaardia ja teki kuusi touchdownia. Pudotuspelien kahdessa ottelussa hän vastaanotti 76 jaardia ja teki yhden touchdownin.
Maaliskuussa 2020 Diggs kaupattiin Buffalo Billsiin useita varausvuoroja vastaan. Ensimmäisellä kaudellaan Buffalossa Diggs vastaanotti 1535 jaardia ja teki kahdeksan touchdownia. Pudotuspelien kolmessa ottelussa hän vastaanotti 311 jaardia ja teki kaksi maalia. Hänet valittiin kauden päätteeksi ensimmäistä kertaa urallaan Pro Bowliin ja All-Pro-joukkueeseen.
Huhtikuussa 2024 Bills kauppasi Diggsin, viidennen kierroksen varausvuoron ja kuudennen kierroksen varausvuoron Houston Texansiin vaihdossa toisen kierroksen varausvuoroon.
Tilastot

Lähde:
Tilastot > Runkosarja

| Kausi | Joukkue | Ottelut | Vastaanotto> Vastaanotot | Vastaanotto> Jaardit | Vastaanotto> TD | Juoksu> Juoksut | Juoksu> Jaardit | Juoksu> TD | Rähmäykset> Kaikki | Rähmäykset> Menetykset |
| --- | --- | --- | --- | --- | --- | --- | --- | --- | --- | --- |
| 2015 | Vikings | 13 | 52 | 720 | 4 | 3 | 13 | 0 | 2 | 0 |
| 2016 | Vikings | 14 | 84 | 903 | 3 | 3 | 10 | 0 | 0 | 0 |
| 2017 | Vikings | 14 | 64 | 849 | 8 | 8 | 13 | 0 | 0 | 0 |
| 2018 | Vikings | 15 | 102 | 1021 | 9 | 10 | 62 | 0 | 0 | 0 |
| 2019 | Vikings | 15 | 63 | 1130 | 6 | 5 | 61 | 0 | 4 | 3 |
| 2020 | Bills | 16 | 127 | 1535 | 8 | 1 | 1 | 0 | 0 | 0 |
| 2021 | Bills |  |  |  |  |  |  |  |  |  |
| Yhteensä | Yhteensä | 86 | 492 | 6158 | 38 | 30 | 160 | 0 | 6 | 3 |
Tilastot > Pudotuspelit

| Kausi | Joukkue | Ottelut | Vastaanotto> Vastaanotot | Vastaanotto> Jaardit | Vastaanotto> TD | Juoksu> Juoksut | Juoksu> Jaardit | Juoksu> TD | Rähmäykset> Kaikki | Rähmäykset> Menetykset |
| --- | --- | --- | --- | --- | --- | --- | --- | --- | --- | --- |
| 2015 | Vikings | 1 | 4 | 26 | 0 | 1 | 6 | 0 | 0 | 0 |
| 2017 | Vikings | 2 | 14 | 207 | 1 | 0 | 0 | 0 | 0 | 0 |
| 2019 | Vikings | 2 | 4 | 76 | 1 | 2 | 8 | 0 | 0 | 0 |
| 2020 | Bills | 3 | 20 | 311 | 2 | 0 | 0 | 0 | 0 | 0 |
| Yhteensä | Yhteensä | 8 | 42 | 620 | 4 | 3 | 14 | 0 | 0 | 0 |
Suomen Olutseura

| Suomen Olutseura ry |
| --- | --- |
 Finlands Ölförening rf 

Toimiala:  Suomen Olutseuran tarkoitus on topeliaanisessa hengessä vaalia ja edistää olutkulttuuria.
Päämaja:  Helsinki
Jäsenet:  Yhdistyksen varsinaiseksi jäseneksi voi liittyä jokainen 18 vuotta täyttänyt hyvämaineinen henkilö, joka hyväksyy yhdistyksen tarkoituksen ja säännöt.
Viralliset kielet:  suomi, ruotsi
Puheenjohtaja:  Juha Sinisalo
Talouspäällikkö:  Juha Kajanen
Päätöksentekoelin:  Hallitus
Kattojärjestö:  Olutliitto ry
Jäsenlehti:  Olutposti
Aiheesta muualla
Sivusto
Infobox OKNimi-testi OK: 
Suomen Olutseura ry (SOS) on Kuopiossa vuonna 1989 perustettu valtakunnallinen olutseura, joka edistää ja vaalii suomalaista olutkulttuuria, toimii oluen kuluttajien etujärjestönä sekä kohottaa oluen ja sen käyttäjien sosiaalista arvostusta. Seura painottaa käytössä kohtuullisuutta ja laatua määrän sijaan sekä pyrkii karsimaan olueen liittyviä ennakkoluuloja.
Seuran puheenjohtajana toimii Juha Sinisalo. Kunniapuheenjohtajiksi on nimitetty M. A. Numminen (1997), Heino Tiilikainen (2005), Pekka Kantanen (2009) ja Eeva-Liisa "Eve" Vaittinen (2011). Suomen Olutseurassa on vuonna 2020 hieman yli 600 henkilöjäsentä.
Suomen Olutseuran osittain omistama Olutposti ilmestyy painettuna neljästi vuodessa ja toimii alan uutismediana myös verkossa.
Sikfuk

| Sikfuk> Tiedot |
| --- | --- |
Toiminnassa:  2001–
Tyylilaji:  brutaali death metal
Kotipaikka:  Yhdysvallat
Laulukieli:  englanti
Jäsenet:  Nik "Nikfuk" Blanton,  kitara, laulu  
Entiset jäsenet:  Jake "Tardsnake" LeMay,  rummut   Mark (Blaaaa) Rawls,  rummut   Dwayne (Daaaa) Reynolds,  laulu   Ogar,  rummut  
Levy-yhtiö:  Goregiastic Records  
Infobox OKNimi-testi OK: 
Sikfuk on yhdysvaltalainen teknisesti suuntautuvaa slam death metalia soittava yhtye, joka perustettiin vuonna 2001.
Jäsenet > Nykyiset

Nik "Nikfuk" Blanton - kitara, laulu
Jäsenet > Entiset

Jake "Tardsnake" LeMay - rummut
Mark (Blaaaa) Rawls - rummut
Ogar - rummut
Dwayne (Daaaa) Reynolds - bass
Diskografia > Albumit

Gore Delicious (2002)
Teabagged at birth (2006)
Diskografia > Splitit

Fingercuffing the Beheaded/Christian Corpse Mutilation (2006)
Diskografia > Demot

Fingercuffing the beheaded (2003)
Lobster Claw Handjob (2005)
Aiheesta muualla

Sikfuk Myspacessa (englanniksi)
Sikfuk Encyclopaedia Metallumissa (englanniksi)
Sublime Text

| Sublime Text |
| --- | --- |
 Kuvakaappaus Sublime Textistä
Kehittäjä:  Jon Skinner
Kehityshistoria
Ensijulkaisu:  18. tammikuuta 2008
Vakaa versio:  4 (Build 4180) ja 4 (Build 4183) / 6. elokuuta 2024 ja 25. syyskuuta 2024
Tiedot
Ohjelmistotyyppi:  tekstieditori
Käyttökielet:  englanti
Alusta:  Linux, Mac OS X, Windows
Ohjelmointikielet:  C++, Python
Lisenssi:  suljettu lisenssi
Aiheesta muualla
Verkkosivusto
Sublime Text on alustariippumaton ohjelmoijille tarkoitettu tekstieditori. Se tukee natiivisti useille ohjelmointikielille syntaksinkorotusta, ja sen toiminnallisuutta voidaan laajentaa käyttäjien tekemillä laajennuksilla. Laajennuksia käyttäjät voivat tehdä Python-ohjelmointikielellä ja Sublime Textin ohjelmointirajapinnalla. Sublime Text on saatavilla ilmaiseksi testaamista varten, mutta varsinaista käyttöä varten sille on ostettava lisenssi.
Suomen Tiedeakatemiat

Suomen Tiedeakatemiat (engl. Council of Finnish Academies, CoFA) on Suomen tiedeakatemioiden yhteistyöneuvosto, joka edustaa neljää suomalaista tiedeakatemiaa kansainvälisissä tiedejärjestöissä ja vastaa eri tieteenaloja edustavien kansalliskomiteoiden toiminnan koordinoinnista.
Tehtävä ja toiminta

Suomalainen Tiedeakatemia, Vetenskaps-Societeten – Suomen Tiedeseura, Teknillisten Tieteiden Akatemia ja  Svenska tekniska vetenskapsakademien i Finland muodostivat 1.1.2018 Suomen Tiedeakatemiat -yhteistyöneuvoston, jolle siirtyivät aiemmin Tiedeakatemiain neuvottelukunnalle (TANK) kuuluneet tehtävät. Yhteistyöneuvoston tehtävänä on edistää Suomessa korkeatasoista tieteellistä tutkimusta kaikilla tieteenaloilla.
Suomen Tiedeakatemiain toiminta koostuu yhtäältä kansainvälisten yhteyksien hoidosta ja toisaalta kotimaisesta koordinaatiosta keskeisten yhteistyötahojen, erityisesti tiedeakatemioiden, välillä. Suomen Tiedeakatemiat  osallistuu kansalliseen ja kansainväliseen tiedepoliittiseen toimintaan, tieteelliseen tutkimukseen perustuvien asiantuntijaraporttien ja lausuntojen laatimiseen sekä tieteen tunnetuksi tekemiseen yhteiskunnassa. Suomen Tiedeakatemiat edustaa suomalaisia tiedeakatemioita kansainvälisissä tiedejärjestöissä. Yhteistyöneuvosto myös tukee opetus- ja kulttuuriministeriön valtionavustuksen turvin suomalaisten tutkijoiden osallistumista kansainvälisten organisaatioiden päättävien elinten ja asiantuntijaelinten toimintaan sekä keskeisiin asiantuntijatehtäviin. Suomen Tiedeakatemiat vastaa myös laajasti eri tieteenaloja edustavien kansalliskomiteiden toiminnan koordinoinnista sekä päättää opetus- ja kulttuuriministeriön kansalliskomiteoiden toimintaan osoittaman valtionavun edelleen jakamisesta. Kansalliskomiteat ovat tieteenalakohtaisia yhteistyöelimiä, joiden tehtävänä on linkittää alan kansallisen tason toimijat kansainvälisiin tieteenalakohtaisiin järjestöihin ja tutkimusohjelmiin.
Suomen Tiedeakatemiain keskeisiä kansainvälisiä yhteistyökumppaneita ovat muun muassa International Council for Science (ICSU), All European Academies (ALLEA), European Academies Science Advisory Council (EASAC), InterAcademy Panel (IAP), International Human Rights Network (IHR) ja International Union of Academies (UAI).
Aiheesta muualla

Suomen Tiedeakatemiain kotisivu
Sun Laiyan

Sun Laiyan johtaa Kiinan avaruushallintoa.
Hän on syntynyt lokakuussa 1957 Pekingissä. Hän opiskeli Xian Jiaotongin yliopistossa kryogeniikkaa valmistuen vuonna 1982. Hän alkoi työskennellä yliopiston "Beijing Institute of Satellite Environment Engineering"-yksikössä. Vuodet 1987–1993 hän opiskeli Pariisin kuudennessa yliopistossa väitellen siellä.
Hän palasi Ranskasta entiseen työpaikkaansa varajohtajaksi. Vuonna 1999 hänestä tuli Kiinan avaruushallinnon varajohtaja yleten johtajaksi vuonna 2004.
Hän on naimisissa ja perheessä on yksi tytär.
Svalbard Bryggeri

Svalbard Bryggerin tuotteita
Svalbard Bryggeri on Longyearbyenissä, Huippuvuorilla toimiva maailman pohjoisin panimo.
Robert ja Anne Grete Johansen saivat idean Svalbard Bryggerin perustamisesta vuonna 2007. Panimo Longyearbyeniin perustettiin neljä vuotta myöhemmin. Vuonna 2015 tulivat saataville ensimmäiset tuotteet. Norjan vuodesta 1928 voimassa ollut vanha laki oli kieltänyt alkoholijuomien tuottamisen Spitsbergenillä, mutta vuosia kestäneet neuvottelut Oslon viranomaisten kanssa johtivat toiminnan mahdollistaneen lakimuutoksen tekemiseen vuonna 2014.
Svalbard Bryggeri tuottaa monia erilaisia oluita Spitsbergen-nimellä. Lisäksi se valmistaa stoutia Gruve 3 stiger (11 til-%). Kaikissa Huippuvuorten oluissa kuusitoista prosenttia oluen panemiseen käytetystä vedestä tulee Bogerbreenin jäätiköltä. Svalbard Bryggerin olutta on myyty paitsi Huippuvuorilla, myös Norwegian Air Shuttlen lennoilla.
Susi (Tuntematon sotilas)

Susi (lempinimi ”Suen Tassu”) on kuvitteellinen henkilö Väinö Linnan romaanissa Tuntematon sotilas. Hän on kannakselainen sotamies, Antero Rokan naapuri ja hänen "pakkiparinsa". Hän on hiljainen sotamies, joka yleensä jää kovaäänisen Rokan varjoon. Susi pyrkii olemaan aina samaa mieltä Rokan kanssa ja viihtyy parhaiten tämän seurassa. Hän haavoittuu kesällä 1944 samassa taistelussa kuin Rokka. Rokka pelastaa Suden, sillä hän kantaa haavoittuneen Suden joen yli vihollisen hyökkäyksen keskellä.
Vuoden 1955 elokuvassa Tuntematon sotilas Suden näyttelijänä oli Kale Teuronen, vuoden 1985 elokuvassa Tuntematon sotilas Seppo Juusonen ja vuoden 2017 elokuvassa Tuntematon sotilas Arttu Kapulainen.
Svalia

| Svalia |
| --- | --- |
 Svalia
 Koordinaatit: 64°30′20″N, 11°56′28″E 
Valtio:  Norja
Lääni:  Trøndelag
Kunta:  Overhalla
Pinta-ala:  
 – Maa:  0,24 km²
Väkiluku (2023):  279
 – Väestötiheys:  1 162,5 as./km²
Infobox OKVirheellinen NIMI-arvo: 
Svalia on taajama Overhallan kunnassa Trøndelagin läänissä Norjassa. Taajaman pinta-ala on 0,24 neliökilometriä ja asukasluku 279 vuonna 2023.
Storm Hawks

| Storm Hawks |
| --- | --- |

Tyyli:  Tietokoneanimaatio
Kestoaika:  22 min
Luoja(t):  Asaph Fipke
Pääosissa:  Samuel Vincent Matt Hill Colin Murdock Chiara Zanni Scott McNeil
Alkuperämaa:   Kanada
Alkuperäiskieli:  englanti
Verkko:   YTV  Cartoon Network
Esitetty:  25. toukokuuta 2007 – 6. huhtikuuta 2009
Jaksoja:  52
Tuotanto
Tuottaja(t):  Asaph Fipke Chuck Johnson
Ohjaaja(t):  Asaph Fipke Steve Ball
Käsikirjoittaja(t):  Asaph Fipke
Tuotantoyhtiö(t):  Nerd Corps Entertainment YTV
Palkinnot
Voitetut:  Elan (2008) Leo (2008, 2009)
Ehdokkuudet:  Leo (2008, 2009) Gemini (2008)
Aiheesta muualla
Virallinen sivusto
IMDb 
Storm Hawks on Asaph Fipken luoma kanadalainen moninkertainen Leo-palkittu tietokoneanimaatiosarja, jota esitettiin ensi kerran Yhdysvalloissa 25. toukokuuta 2007 ja Kanadassa syyskuussa 2007. Suomessa sarjaa on esitetty vuodesta 2007 lähtien maksullisella Cartoon Networkilla.
Juoni

Storm Hawks sarja sijoittuu kuvitteelliseen Atmos-nimiseen maailmaan, joka koostuu lähestulkoon pelkästään suurista vuorista. Maaston vuoksi matkustaminen on riippuvaista lentämisestä ja maailman teknologia perustuu pitkälti useisiin energiaa tuottaviin kristalleihin. Atmosia vartijoivat Sky Knightsit, jotka ovat ryhmä moottoripyörän tyylisillä lentävillä kulkuneuvoilla liikkuvia sotureita.
Sarja keskittyy viiteen nuoreen henkilöön ja heidän apulaiseensa Radarriin, jotka epäilysten ja ikäongelmien jälkeen päätyvät Sky Knightseiksi. Atmosia on samaan aikaan uhkaamassa yliherra Master Cyclonis, jolla on apunaan entinen Sky Knights -jäsen Dark Ace, hänen siskonsa Ravess sekä piikkinuijaa aseenaan käyttävä Snipe. Myöhemmin Storm Hawks -ryhmä pyrkii pelastamaan Atmosia sekalaisilta vihollisilta, jotka yrittävät tuhota ja vallata Atmosia keinolla millä hyvänsä.
Hahmot

Storm Hawks ryhmään kuuluvat seuraavat hahmot:
Aerrow: Ryhmänsä johtaja, joka 14-vuotiaaksi hyvin aikuismainen, uhkarohkea ja lahjakas Sky Knight.
Radarr: Aerrowin lähin ystävä ja apulaislentäjä, joka on jäniksen ja makin risteytyksen kaltainen eläin. Se inhoaa lemmikiksi kutsumista.
Finn: Hieman pelokas, mutta vitsaileva tunari Finn on tarkka-ampuja, joka yhdessä Junkon kanssa joutuu usein ongelmien keskelle. Hänen luonteensa on sekoitus surffaajan ja skeittaajan stereotypioista.
Junko: Isokokoinen mutta mukava Junko on lajiltaan Wallop, joka muistuttaa sarvikuonoa. Hänellä on vihreät hiukset ja harmaat silmät. Junko on ryhmänsä lihakset ja toimii aluksessa useimmiten mekaanikkona.
Piper: Ryhmän ainut naisjäsen, joka on vastuussa suunnistamisesta, taktiikoista ja kristalleista. Hänellä on myös erittäin hyvät taistelutaidot, lisäksi Piper tietää lähes kaiken Atmosista, kuin kukaan muu Sky Knightseista tai sen asukkaista.
Stork: Aerrowin aluksen lentäjä ja erilaisten vempainten erikoismies, joka on erittäin vainoharhainen.
Äänirooleissa

| 0 | 1 | 2 |
| --- | --- | --- |
|  Samuel Vincent  | … |  Aerrow, Dark Ace, Snivelle, Top Flop   |
|  Matt Hill  | … |  Finn, Top Dog   |
|  Colin Murdock  | … |  Junko, Hoerk, Bobby Bones, Snipe, Staldorf   |
|  Chiara Zanni  | … |  Piper   |
|  Scott McNeil  | … |  Stork, Tritonn, Repton, Luegy, Harrier, Walder, Page, Blister, Davey Digger, Tamaron Capitain, King Agar, Ayrgyn, sivuäänet   |
|  Lenore Zann  | … |  Master Cyclonis   |
|  Mark Oliver  | … |  Captain Scabulous, The Colonel, Mr. Moss   |
|  Cathy Weseluck  | … |  Ravess   |
|  Brian Drummond  | … |  Carver   |
|  Nicole Oliver  | … |  Starling   |
|  Kathleen Barr  | … |  Lynn   |
Suck on This

| Suck on This Primus |
| --- | --- | --- |

Livealbumin tiedot
 Äänitetty : 25. helmikuuta & 5. maaliskuuta 1989 Berkeley Square, Berkeley, Kalifornia
 Julkaistu: marraskuussa 1989
 Tuottaja(t): Matt Winegar, Bob Cock
 Tyylilaji: alternative rock, funk metal
 Kesto: 41.11
 Levy-yhtiö: Prawn Song Records (1989, 2002) Caroline Records (1990)
Primuksen muut julkaisut
|   | Suck on This 1989 | Frizzle Fry 1990 |
Suck on This on yhdysvaltalaisen rock-yhtye Primuksen vuonna 1989 julkaisema live-levy, joka on äänitetty kahtena iltana Berkeleyssä, Kaliforniassa. Se on ensimmäinen Primuksen julkaisema levy, jonka kappaleet ovat äänitetty studiossa vasta sen jälkeen julkaistuilla albumeilla, toisin kuin tavallisisesti live-albumeiden kanssa toimitaan.
Kappaleista ainoastaan Jellikit ei ole saanut studioversiota.
Kappalelista

John The Fisherman – 3.53 (säv. Claypool/Huth/Primus) - Ilmestyi Frizzle Fry -albumilla.
Groundhog’s Day – 4.53 (säv. Claypool/Huth/Primus) - Ilmestyi Frizzle Fry -albumilla.
The Heckler – 3.35 (säv. Claypool/Primus) - Ilmestyi Antipop-albumilla piilotettuna kappaleena.
Pressman – 5.00 (säv. Claypool/Primus) - Ilmestyi Pork Soda -albumilla.
Jellikit – 3.59 (säv. Claypool/Huth/Primus) - Toistaiseksi ei vielä äänitetty.
Tommy the Cat – 5.26 (säv. Claypool/Huth/Primus) - Ilmestyi Sailing the Seas of Cheese -albumilla.
Pudding Time – 4.20 (säv. Alexander/Claypool/Huth/LaLonde/Primus) - Ilmestyi Frizzle Fry -albumilla.
Harold of the Rocks – 6.17 (säv. Claypool/Huth/Primus) - Ilmestyi Frizzle Fry -albumilla.
Frizzle Fry – 5.45 (säv. Claypool/Huth/Primus) - Ilmestyi Frizzle Fry -albumilla.
Soittajat

Les Claypool – basso, laulu
Tim Alexander – rummut
Larry LaLonde – kitara
Aiheesta muualla

Suck on This Discogsissa. (englanniksi)
Olavi Niemi (korkeushyppääjä)

Olavi Niemi oli suomalainen yleisurheilija. Helsingin Kullervoa edustanut Niemi voitti korkeushypyn vuonna 1925 Frankfurt am Mainin työläisolympialaisissa jakamalla voiton Kalle Korven kanssa tuloksella 179.
Stars Aligned

| Stars Aligned Von Hertzen Brothers |
| --- | --- | --- |

Studioalbumin tiedot
 Studio : Magnusborg Studios, Elcamino Studios sekä Grotto Studios
 Julkaistu: 21. maaliskuuta 2011
 Formaatti: CD
 Tuottaja(t): James Spectrum
 Tyylilaji: progressiivinen rock
 Kesto: 55.46
 Levy-yhtiö: Universal Music
Listasijoitukset
  1. (viikko 13/2011)
Von Hertzen Brothersin muut julkaisut
| Love Remains the Same 2008 | Stars Aligned 2011 | The Best of 2012 |
Singlet albumilta Stars Aligned
 ”Miracle” Julkaistu: 19. lokakuuta 2010  ”Angel’s Eyes” Julkaistu: 14. helmikuuta 2011  ”Gloria” Julkaistu: 30. toukokuuta 2011
Stars Aligned on Von Hertzen Brothersin neljäs studioalbumi, joka julkaistiin 21. maaliskuuta 2011 Suomessa ja 23. maaliskuuta Isossa-Britanniassa.[lähde? ] Albumi kohosi Suomen albumilistan kärkeen viikolla 13. Levyn tuottaja James Spectrum (Jari Salo) on suomalaisen elektronista musiikkia tekevän yhtyeen Pepe Deluxén jäsen.